กวีประชาไท: มิถุนายน2475 - ณ ปัจจุบันขณะ
รู้สึกอับอายขายหน้าประชาชาติ วงจรอุบาทว์เบียดเบียนเฆี่ยนโบยบ้านประชาชนทนท้อทรมาน ดั่งพิการวิญญาณใจไปทุกคนโหยหากติกาประชาธิปไตย กี่ครั้งไม่ไปถึงไหนไยดั้นด้นหลงเข้าเขาวงกตคดเกมกล ความอับจนยังวนเวียนไม่เปลี่ยนเลย24 มิถุนายน 2475 หมุดที่ปักตรึงตราผักปลาเอ๋ยใครหมัดใหญ่ใช้ทุบโต๊ะโละเช่นเคย สังเวชเอยอเนจอนาถใจลับลวงพรางกลางเมืองเรื่องเดิมๆ เพื่อจะเริ่มเล่นเรื่องเก่าชำเราใหม่ปฏิรูปจูบปากลากพาไป ปฏิรูปที่ดินไหมไม่กล้าคิดส่งจูบปฏิรูประบบราชการ สอบเข้างานเงินใช้อภิสิทธิ์ปฏิรูปเกษตรไม่ใช้สารพิษ ทุกชนิดเลิกฉีดยาฆ่าแมลงปฏิรูปป่าต้นน้ำให้งามล้ำ กันแหล่งลำธารละหานแห้งป่าเขาหัวโล้นทั่วกลัวภัยแล้ง ทุก ๆ แหล่งเที่ยวท่องต้องอนุรักษ์ปฏิรูปจูบปากมากมายหนอ ขอสักข้อคือเลือกตั้งยังตระหนักที่แล้ว ๆ ไปใครเชิดชัก จนไปหักหาญน้ำใจไทยด้วยกันขอสมัครสมานปรองดองทุกน้องพี่ ยกนิ้วชี้กลางนางทางใฝ่ฝันเสรีภาพเสมอภาคอยากฝ่าฟัน ภราดรภาพพลันสวรรค์เอย
รู้สึกอับอายขายหน้าประชาชาติ วงจรอุบาทว์เบียดเบียนเฆี่ยนโบยบ้านประชาชนทนท้อทรมาน ดั่งพิการวิญญาณใจไปทุกคนโหยหากติกาประชาธิปไตย กี่ครั้งไม่ไปถึงไหนไยดั้นด้นหลงเข้าเขาวงกตคดเกมกล 
กวีประชาไท,ธุลีดาวหาง